‘થેંકસ તારે મને નથી કહેવાનું! નિખિલ સરને કહેવાનું છે. જ્યારથી તારી સાથે આ ઘટના ઘટી છે ત્યારથી એમણે ધરાઈને ખાધું પણ નથી. રાતદિવસ બસ મલ્હારને કેવી રીતે પકડાવવો એની જ દોડધામમાં રહે છે. સતત ઇ. ઝાલાના સંપર્કમાં રહીને એમણે જ આજે મલ્હારને પકડાવવામાં મદદ કરી છે.’ ગુલાલે નિખિલ સામે જોયું. એ ખૂણામાં ઊભો ઊભો મીઠું મીઠું સ્માઇલ આપી રહ્યો હતો. ગુલાલ કંઈ ના બોલી, સ્હેજ સ્મિત આપીને ઇન્સ્પેક્ટર સાહેબ સામે ફરી ગઈ. અત્યાર સુધીમાં એનું રડવાનું બંધ થઈ ગયું હતું. એણે કહ્યું, ‘થેંક યુ ઇન્સ્પેક્ટર ! આજે તમે બહુ મહેનત કરી છે.’